Ribosom

Ribosom merupakan mesin molekul rumit didapati dalam semua sel hidupan yang berfungsi sebagai tapak sintesis protein biologi (translasi). Ia menghubungkan bersama komponen-komponen asid amino mengikut urutan yang diperincikan oleh molekul RNA pengutus (mRNA). Ia terdiri daripada dua komponen utama: subunit ribosom kecil yang membaca RNA dan subunit besar yang menghubungkan asid amino membentuk rantaian polipeptida. Setiap subunit terdiri daripada lebih banyak molekul RNA ribosom (rRNA) dan pelbagai jenis protein ribosom (r-protein atau rProteinSalini Konikkat: Dynamic Remodeling Events Drive the Removal of the ITS2 Spacer Sequence During Assembly of 60S Ribosomal Subunits in S. cerevisiae. Carnegie Mellon University Dissertations, Feb. 2016.). 

 Struktur 
Ribosom merupakan organel yang amat kecil - ribosom prokariot mempunyai diameter berukuran 20 nm (200 Å) dan terdiri daripada 65% rRNA dan 35% protein ribosom. Ribosom eukariot pula berdiameter antara 25 and 30 nm (250–300 Å) dengan nisbah rRNA ke protein yang hampir kepada 1.

 Fungsi 

 Sebagai tapak sintesis protein.
 Protein yang dihasilkan oleh ribosom pada jalinan endoplasma kasar dirembeskan dalam bentuk enzim atau hormon.
 Protein yang dihasilkan oleh ribosom bebas digunakan oleh sel itu untuk tumbesaran dan memangkinkan tindak balas yang dijalankan di dalam sel itu.

 Lihat juga 

Bahagian lain di dalam sel:

 Membran plasma
 Dinding sel
 Nukleus
 Jalinan endoplasma
 Mitokondrion
 Jasad golgi
 Vakuol
 Kloroplas
 Sitoplasma

 Rujukan 

 Pautan luar 

 Ribosom dalam Proteopedia - ensiklopedia 3D bebas mengenai proteins dan molekul yang lain
 Struktur 3D pemerhatian mikroskop elektron ribosom dalam Bank Data Mikroskop Elektron (EMDB)

Kategori:Anatomi sel
Kategori:Organel